**Melton Mowbray** (ofte kalt bare **Melton**) er administrasjonsbyen i distriktet Melton i Leicestershire i England. Det ligger 31 km nordøst for Leicester og 32 km sørøst for Nottingham. Byen ligger langs løpet av både elvene Eye og Wreake, og har en befolkning på rundt 25 554 innbyggere.

Den har blitt promotert som «den rurale mathovedstaden», og kjent for sine særegne paier med svinekjøtt, men også for meltonstoff, som først er nevnt i 1823. Det er et tettvevd ullstoff som er valket slik at det blir mykt, og ofte brukes til ytterjakker. Stoffet likner myk vadmel.

Beskrivelse
-----------

Navnet Melton kommer fra det angelsaksiske ordet *Medeltone* i betydningen «Middletown (mellombyen) omgitt av mindre grender».[] Det har derfor samme opprinnelse som stedsnavn som Milton og Middleton. Mowbray er navnet på en normannisk adelsfamilie, avledet fra Montbray i Normandie. Fra Montbray kom Geoffrey de Montbray, som ble biskop av Coutances i Frankrike, og som fulgte hertug Vilhelm av Normandie i normannernes erobring av England i 1066. Den som ga navnet var imidlertid en nevø, Robert de Mowbray.

St. Mary's Church fra 1200-tallet er den største sognekirken i Leicestershire. Den har orgel og det holdes orgelkonserter to ganger hver måned. Blant tidligere organister i kirken finner man Malcolm Sargent.

En kjent episode fra byens historie har gitt opphav til et uttrykk. I 1837, da et jaktlag ledet av markien av Waterford feiret jaktlykken, skal den kraftig berusede markien bokstavelig talt ha malt flere bygninger i Melton Mowbray røde. Dermed ble angivelig «å male byen rød» et uttrykk for å feste skikkelig, uten at dette ikke trenger å være uttrykkets opprinnelse, og i henhold til *Oxford English Dictionary* stammer uttrykket fra USA fra slutten av 1800-tallet.

Byens museum, Melton Carnegie Museum, har blant annet en rekke malerier med jakt- og sportsmotiver, og en tohodet kalv.

Melton Country Park er et stort turterreng med en innsjø, nær byens sentrum. I tillegg til pikniksteder, naturstier og lekeområder for barn finnes det et besøkssenter hvor det er utstilt arkeologiske funn fra området.

Bilder
------

* Ankomst markedet fra Nottingham StreetAnkomst markedet fra Nottingham Street
* Melton Mowbray Butter Cross rekonstruertMelton Mowbray Butter Cross rekonstruert
* St Mary's Church og the CrownSt Mary's Church og the Crown
* St Marys sørøstlig utsynSt Marys sørøstlig utsyn
* St Marys nordvestlig utsynSt Marys nordvestlig utsyn
* St Mary's ChurchSt Mary's Church
* Anne of Cleves vertshusAnne of Cleves vertshus
* The former Coles HallThe former Coles Hall
* Baksiden av det gamle turistkontoret, nå Melton ToysBaksiden av det gamle turistkontoret, nå Melton Toys
* Elven Eye og gangbruElven Eye og gangbru
* Harboro HotelHarboro Hotel
* Burton StreetBurton Street
* Swan PorchSwan Porch
* Wesleyan Centenary BuildingsWesleyan Centenary Buildings
* Reused Baptist Chapel on Nottingham StreetReused Baptist Chapel on Nottingham Street
* The Generous Briton («Den sjenerøse brite»)The Generous Briton («Den sjenerøse brite»)

Referanser
----------

1. ↑  «About the Town of Melton Mowbray». *Melton.co.uk*. 2004. Arkivert fra originalen den 13. juni 2007.
2. ↑  Round, John Horace (1911): «Mowbray» i: Chisholm, Hugh: *Encyclopædia Britannica* **18** (11. utg.). Cambridge University Press. s. 948.
3. ↑  Plea Rolls of the Court of Common Pleas; National Archives; CP 40/555, datert 1399; sjette oppslag, den anklagede er en skomaker i «Melton Moubray».
4. ↑  Omtale på meninghetens nettsider
5. ↑  «paint, v.1». *Oxford University Press*. Oxford University Press. Besøkt 11. desember 2015.

Eksterne lenker
---------------

* (en) Melton Mowbray – kategori av bilder, video eller lyd på Commons Rediger på Wikidata
* Melton Mowbray hos Wikivoyage
* Melton Online
* Melton Borough Council
* Melton Mowbray turistinformasjon

|  |  |
| --- | --- |
| Oppslagsverk/autoritetsdata | Encyclopædia Britannica **·** Vision of Britain **·** VIAF **·** LCCN **·** GeoNames **·** BBC Things **·** MusicBrainz
 |